**वाणिज्य, आपूर्ति तथा उपभोक्ता संरक्षण विभाग**

**बबरमहल, काठमाण्डौ**

**बजार अनुगमन तथा अन्य गतिविधि सम्वन्धी जानकारी**

**२०७६ माघ ८ गते बुधवार**

(क) बजार अनुगमन सम्वन्धी

* २०७६ माघ ८ गते बुधवार अनुगमन गरिएका फर्म संख्या : १० वटा
* व्यापारिक फर्मको प्रकृति : हार्डवेयरका डिलर एवं अन्य विक्रेताहरु
* उपभोक्ता संरक्षण ऐन, २०७५ बमोजिम कारवाही गरिएको किसिम : जरिवाना
* जरिवानाको मात्रा : सन्तोषी सप्लायर्स, गोठाटार र जय शिव पार्वती हार्डवेयर सेन्टर, गोठाटार लाई गरी २ फर्मलाई गरी रु २००००।००

 (ख) बजारको तह एवं मूल्य निर्धारण पद्धतिसम्वन्धमा कार्यदलको बैठक

वाणिज्य, आपूर्ति तथा उपभोक्ता संरक्षण विभागले गठन गरेको उपभोग्य वस्तुको बजारको तह र मूल्य निर्धारण मापदण्ड निर्धारण समितिको बैठक महानिर्देशकको अध्यक्षतामा बसी विभिन्न विषयमा छलफल गर्यो । बैठकमा आन्तरिक राजस्व विभागका उपसचिव र नेपाल बोटलर्स कम्पनी (Cocacola) का बजार अधिकृत तथा वित्तीय विश्लेषकलाई समेत आमन्त्रण गरिएको थियो । बैठकले केही प्रतिनिधिमूलक उपभोग्य वस्तुको हकमा बजारको तह र मूल्य निर्धारण पद्धतिको स्थलगत अध्ययन गर्न संयुक्त टोली बनाई वस्तुगत आधारहरु विश्लेषण गर्ने तथा उद्योगी व्यवसायीहरुको वस्तुगत संघसँग समेत परामर्श बैठक गर्ने निर्णय समेत गरेको छ ।